**ОБЩИНСКА ИЗБИРАТЕЛНА КОМИСИЯ ГУРКОВО**

**РЕШЕНИЕ
№ 110-МИ**
**Гурково, 01.04.2022 г.**

**ОТНОСНО:** Писмо от Централната избирателна комисия по повод на жалба от Мехмед Мехмед Сокак срещу общинския съветник Смаил Митков Стоев.

  В ОИК Гурково е постъпило писмо, изх. № 1111-06-215 / 15.03.2022 г. от Централна избирателна комисия, ведно с приложените към него документи. Същото е по повод на подадена жалба от Мехмед Мехмед Сокак, с която се иска прекратяване правомощията на Смаил Митков Стоев като общински съветник, избран с листата на ПП „ДПС“. Прилага се присъда № 260056 от 13.05.2021г. на Районен съд – Казанлък, постановена НОХД №1132/2019 г.

       В ОИК Гурково е получена справка за съдимост за лицето Смаил Митков Стоев, издадена от Районен съд – Казанлък.

       След като разгледа и обсъди всички документи и след проведена дискусия и изложени аргументи ОИК Гурково проведе гласуване, при което „ЗА” ОТХВЪРЛЯНЕ ИСКАНЕТО за предсрочно прекратяване правомощията на общинския съветник от ПП „ДПС” Смаил Митков Стоев гласуваха 6 ( Румен Манчев, Иван Барев, Керка Денчева, Марийка Атанасова, Мартин Колев, Ренета Стоянова), ПРОТИВ – 3 (Андрей Андреев, Александър Иванов, Христина Пенчева).

С оглед на гореизложеното и на осн. чл. 87, ал.1, т.1, чл. 85, ал.4 от ИК, чл. 30, ал.4, т.2 и чл.30, ал.8 от ЗМСМА ОИК-Гурково

**Р Е Ш И:**

**Приема решение за отхвърляне за предсрочно прекратяване на пълномощията на Смаил Митков Стоев като общински съветник в Община Гурково**

       Настоящото решение подлежи на обжалване чрез ОИК Гурково до Административен съд Стара Загора в 7-дневен срок от обявяването му.

Препис от решението да се изпрати на ЦИК и на Председателя на ОбС-Гурково в тридневен срок от влизането му в сила.

Председател: Румен Желев Манчев

Секретар: Андрей Михайлов Андреев